ai4bharat/Pralekha huggingface dataset:
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஜம்மு மத்திய பல்கலைக்கழக வளாகத்தில் பண்டிதர் மதன் மோகன் மாளவியாவின் பெயர் சூட்டப்பட்ட புதிய கல்வி வளாகத்துக்கான அடிக்கல்லை மத்திய அமைச்சர் டாக்டர் ஜிதேந்திர சிங் நாட்டினார்
மத்திய வட கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளி இணை அமைச்சருமான டாக்டர் ஜிதேந்திர சிங்,
ஜம்மு மத்திய பல்கலைக்கழக வளாகத்தில் பண்டிதர் மதன் மோகன் மாளவியாவின் பெயர் சூட்டப்பட்ட புதிய கல்வி வளாகத்துக்கான அடிக்கல்லை நாட்டினார்.
நிகழ்ச்சியில் பேசிய அவர், திரு மாளவியாவின்
பெயர் முதன்முறையாக சூட்டப்பட்ட கல்வி வளாகத்தை கொண்ட நாட்டில் உள்ள மத்திய பல்கலைக்கழகங்களில் ஜம்மு மத்திய பல்கலைக்கழகமும் ஒன்று என்று தெரிவித்தார்.
இருபதாம் நூற்றாண்டின் முதல் பாதியில் சிறந்து விளங்கிய கல்வியாளர்களில் பண்டதர் மதன் மோகன் மாளவியாவும், டாக்டர் சியாமா பிரசாத் முகர்ஜியும் குறிப்பிடத் தகுந்தவர்கள் என்று கூறிய திரு சிங், ஆனால் உரிய அங்கீகாரம் அவர்களுக்கு கிடைக்கவில்லை என்றார்.
எனவே பண்டிதர் மாளவியாவுக்கு உரிய அஞ்சலியை செலுத்தும் வகையில் இந்த கட்டிடத்திற்கு அவரது பெயர் சூட்டப்படுவதாக அமைச்சர் தெரிவித்தார்.
சமீபத்தில் இதே பல்கலைக்கழகத்தில் உள்ள டாக்டர் சியாமா பிரசாத் முகர்ஜியின் பெயர் சூட்டப்பட்ட விடுதிக் கட்டிடம் ஒன்றை தான் திறந்து வைத்ததை குறிப்பிட்ட திரு சிங், கொல்கத்தாவுக்கு வெளியே அரசுப் பல்கலைக்கழகம் ஒன்றின் கட்டிடத்திற்கு அவரது பெயர் சூட்டப் படுவது இதுவே முதல் முறை என்றார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1665709
நிலக்கரி அமைச்சகம்
முதல் தேசிய நிலக்கரி மாநாடு மற்றும் கண்காட்சி தில்லியில் 2022 அக்டோபர் 16, 17 ஆகிய தேதிகளில் நடைபெறுகிறது
நிலக்கரி அமைச்சகத்தின்கீழ் செயல்படும் இந்திய தேசிய குழு, “தற்சார்பு இந்தியாவை நோக்கி இந்திய நிலக்கரித்துறை” என்ற கருப்பொருளில் இரண்டுநாள் தேசிய மாநாட்டை, புதுதில்லியில் அக்டோபர் 16, 17 ஆகிய தேதிகளில் ஏற்பாடு செய்துள்ளது.
இந்த மாநாட்டில், மத்திய நிலக்கரி, சுரங்கம் மற்றும் நாடாளுமன்ற விவகாரங்கள்துறை அமைச்சர் திரு.பிரகலாத் ஜோஷி மற்றும் நிலக்கரி, சுரங்கம் மற்றும் ரயில்வேதுறை இணையமைச்சர் ராவ்சாஹேப் பாட்டீல் தன்வே ஆகியோர் உரையாற்ற உள்ளனர். இந்த இரண்டுநாள் மாநாடு, கொள்கை இயற்றுவோர், பொது மற்றும் தனியார் சுரங்க நிறுவனங்கள், ஆராய்ச்சியாளர்கள், கல்வி நிறுவனங்கள் மற்றும் பிற பங்கேற்பாளர்கள் கலந்துரையாடவும், தற்சார்பு இந்தியா திட்டத்துடன் இந்திய நிலக்கரி துறையை இணைப்பதற்கு தேவையான திட்டங்களை வகுக்கவும் சரியான தளத்தை வழங்கும். மின்சார தயாரிப்பில் எரிபொருளில் தன்னிறைவு பெறுதல், தற்சார்பு இந்தியாவில் நிலக்கரிக்கான எஃகு தயாரிப்பு, தொழில்நுட்பம் மற்றும் நிலைத்தன்மை ஆகியவை மாநாட்டின் மையப்பொருளாக இருக்கும்.
நிலக்கரி, சுரங்கம், மின்சாரம், எஃகு, பேரிடர் மேலாண்மை, நிதி ஆயோக் ஆகிய அமைச்சகங்களை சேர்ந்த உயரதிகாரிகள், நிலக்கரி சுரங்க நிறுவனத்தின் சுரங்க பொறியில் துறையை சேர்ந்த 150-க்கும் மாணவர்கள் மாநாட்டில் பங்கேற்பார்கள் என்று எதிர்பார்க்கப்படுகிறது.
இந்த கண்காட்சியானது இந்திய நிலக்கரி துறையில் தொழில்நுட்பங்களை மேம்படுத்துவதற்கான முயற்சிகளை வலியுறுத்தும். மேலும், சமீபத்திய தொழில்நுட்பங்கள், நிலையான வளர்ச்சி, தகவல் தொழில்நுட்பங்கள், சுரங்க பாதுகாப்பில் சிறந்த நடைமுறைகள் மற்றும் இந்திய நிலக்கரி துறையில் பயன்படுத்தப்படும் தகவல் தொழில் நுட்ப கருவிகள் உள்ளிட்டவை காட்சிப்படுத்தப்படும்.
பிரதமர் அலுவலகம்
கர்நாடகா மற்றும் மகாராஷ்டிராவிற்கு ஜனவரி 19 ஆம் தேதி பிரதமர் பயணம்
கர்நாடகாவில் ரூ.10,800 கோடி மதிப்பிலான திட்டங்களுக்கும், மகாராஷ்டிராவில் ரூ.38,800 கோடி மதிப்பிலான திட்டங்களுக்கு அடிக்கல் நாட்டி, முடிவுற்ற திட்டங்களை தொடங்கி வைக்கிறார்
ஜல்ஜீவன் திட்டத்தின்கீழ் யாத்கிரியில் பல்வேறு கிராமங்களுக்கு குடிநீர் விநியோகம் செய்யும் திட்டத்திற்கு பிரதமர் அடிக்கல் நாட்டுகிறார்
கர்நாடகாவில் இரண்டு பசுமை நெடுஞ்சாலை மேம்பாட்டு திட்டங்களுக்கு பிரதமர் அடிக்கல் நாட்டுகிறார்
மும்பை மெட்ரோ ரயில் வழித்தடங்கள் 2ஏ மற்றும் 7-ஐ நாட்டுக்கு அர்ப்பணிக்கிறார் பிரதமர்
சத்ரபதி சிவாஜி ரயில் நிலையத்தின் மறுசீரமைப்புப் பணிகளுக்கும், மும்பையில் சாலை திட்டங்கள் மற்றும் 7 கழிவுநீர் சுத்திகரிப்பு ஆலைகளுக்கும் பிரதமர் அடிக்கல் நாட்டுகிறார்
பிரதமர் திரு நரேந்திர மோடி, கர்நாடகா மற்றும் மகாராஷ்டிரா மாநிலங்களில் 2023 ஆம் தேதி ஜனவரி 19 ஆம் தேதி சுற்றுப்பயணம் மேற்கொள்கிறார்.
கர்நாடகாவின் யாத்கிரி மாவட்டத்திற்கு நண்பகல் 12 மணிக்கு செல்லும் பிரதமர், அங்கு குடிநீர், பாசனம் உள்ளிட்ட பல்வேறு வளர்ச்சிப் பணிகளை தொடங்கி வைப்பதுடன் புதிய திட்டங்களுக்கு அடிக்கல் நாட்டுகிறார். கலபுராஜி மாவட்டத்திற்கு இரண்டே கால் மணிக்கு செல்லும் பிரதமர், அங்கு நலத்திட்ட உதவிகளை வழங்குவதுடன் தேசிய நெடுஞ்சாலைத் திட்டங்களுக்கு அடிக்கல் நாட்டுகிறார்.
பிறகு மும்பை செல்லும் அவர், மாலை 5 மணியளவில் மும்பையில் பல்முனை வளர்ச்சித் திட்டங்களுக்கு அடிக்கல் நாட்டி முடிவுற்ற திட்டங்களை நாட்டுக்கு அர்ப்பணிக்கிறார். 6.30 மணியளவில் மும்பை மெட்ரோவின் இரண்டு வழி ரயில் சேவையை தொடங்கி வைக்கும் பிரதமர், மெட்ரோ ரயிலில் பயணமும் மேற்கொள்கிறார்.
கர்நாடகாவில் பிரதமர்
தரமான குடிநீரை அனைத்து வீடுகளுக்கும் குழாய் மூலம் வழங்க வேண்டும் என்ற பிரதமரின் தொலைநோக்கு திட்டத்தை அடிப்படையாக கொண்டு கர்நாடகாவின் யாத்கிரி மாவட்டத்தில் ஜல் ஜீவன் இயக்கத்தின்கீழ் பல கிராமங்களுக்கு குடிநீர் வழங்கும் திட்டத்திற்கு பிரதமர் அடிக்கல் நாட்டுகிறார். இந்த திட்டத்தின்கீழ் 117 எம்எல்டி திறன் கொண்ட நீர் சுத்திகரிப்பு நிலையம் 2,050 கோடி ரூபாய் செலவில் கட்டப்படவுள்ளது. இந்த திட்டத்தின் மூலம் சுமார் 2.3 லட்சம் வீடுகள் குழாய் மூலம் குடிநீர் வசதி பெறும்.
இதேபோல் சூரத்-சென்னை விரைவுச்சாலையின் ஒரு பகுதியாக 2,000 ஆறு வழி பசுமை சாலைத் திட்டத்திற்கு பிரதமர் அடிக்கல் நாட்டுகிறார்.
மும்பையில் பிரதமர்
மகாராஷ்டிராவில் 38,800 கோடி ரூபாய் மதிப்பிலான முடிவுற்ற திட்டங்களை தொடங்கி வைப்பதுடன், புதிய திட்டங்களுக்கும் அடிக்கல் நாட்டுகிறார். 12,600 கோடி ரூபாய் மதிப்பில் மும்பை மெட்ரோ ரயில் தடம் 2ஏ மற்றும் 7 –ஐ பிரதமர் நாட்டுக்கு அர்ப்பணிக்கிறார். இந்த நிகழ்ச்சியில் மும்பை 1 மொபைல் செயலியையும் பிரதமர் தொடங்கி வைக்கிறார். மெட்ரோ பயணிகளின் வசதிக்காக இந்த சிறப்பு செயலி வடிவமைக்கப்பட்டுள்ளது. இதைத் தொடர்ந்து, மலாட், பந்தப், வெர்சோவா, கத்கோபர், பாந்த்ரா, தாராவி, வோர்லி ஆகிய இடங்களில் 17,200 கோடி ரூபாய் செலவில் 7 கழிவுநீர் சுத்திகரிப்பு நிலையங்களுக்கு பிரதமர் அடிக்கல் நாட்டுகிறார்.
மும்பையில் 3 மருத்துவமனைகளின் மேம்பாட்டுத் திட்டங்களுக்கு அவர் அடிக்கல் நாட்டுகிறார். தொடர்ந்து, 6,100 கோடி ரூபாய் மதிப்பில் மும்பையில் 400 கிலோமீட்டர் தூர சாலைத் திட்டத்தையும் பிரதமர் தொடங்கி வைக்கிறார்.
இதைத் தொடர்ந்து சத்ரபதி சிவாஜி ரயில் நிலையத்தின் 1,800 கோடி ரூபாய் மதிப்பிலான மறுசீரமைப்புப் பணிகளுக்கு பிரதமர் அடிக்கல் நாட்டுகிறார். பின்னர் பங்கேற்கும் நிகழ்ச்சியில் பிரதமரின் ஸ்வநிதி திட்டத்தின்கீழ் ஒரு லட்சத்திற்கும் மேற்பட்ட சாலையோர வியாபாரிகளுக்கு வங்கிக் கடன் தொகையை பிரதமர் விடுவிக்கிறார்.
புவி அறிவியல் அமைச்சகம்
மத்தியப் பிரதேசம், உத்தரப் பிரதேசம் பகுதிகளில் தென்மேற்குப் பருவமழை வலுப்பெறுவதற்கு சாதகமான சூழல்
தென்மேற்குப் பருவமழை குறித்து இந்திய வானிலைத் துறையின் கீழ் வரும் தேசிய பருவநிலை மையம், தில்லி, மண்டல வானிலை மையத்தின் அறிக்கை :
(- பருவ மழையின் வடபகுதி நிலை தொடர்ந்து கண்ட்லா, அகமதாபாத், இந்தூர், ரெய்ஸன், கஜுராஹோ, ஃபதேபூர், பஹ்ரைச் ஆகிய நகரங்கள் வழியாகத் தொடரும்.
- ஒரு புயல் சுழற்சி மத்திய வெப்ப மண்டலப் பகுதி வரையில் விரிவடைந்து, வடக்கு உள்மாவட்ட ஒடிசா மற்றும் அண்டைப் பகுதிகளின் மேல் நிலை கொண்டிருக்கும்.
- வடக்கு பஞ்சாபிலிருந்து காற்றழுத்த தாழ்பகுதி வடமேற்கு வங்கக் கடல் பகுதியில் குறைந்த வெப்பப் பகுதியில் நகரும். அது அடுத்த மூன்று தினங்களில் தெற்கு நோக்கி நகரும். இதன் விளைவாக வங்கக் கடலிலிருந்து வரும் கிழக்குப் பகுதி ஈரப்பதக் காற்று வலுப்படும். அது வடக்கு இந்தியப் பகுதிகளில் சிறிது காலம் நீடிக்கும் என அறியப்படுகிறது.
நித்தி ஆயோக்
இந்தியாவில் ஆன்லைனில் பூசலைத் தீர்க்கும் அமைப்புக்கு  ஊக்கம்
முதன் முறையாக நிதி ஆயோக் அமைப்பு, அகமி மற்றும் ஓமிடியர் நெட்வொர்க் இந்தியாவுடன் இணைந்து ஜூன் 6-ம் தேதியன்று தொடர்புடைய பங்குதாரர்களை இணைத்து, ஆன்லைனில் பூசலைத் தீர்ப்பதற்கான மெய்நிகர் கூட்டத்திற்கு ஏற்பாடு செய்திருந்தது.
பூசல்கள், குறிப்பாக சிறிய மற்றும் நடுத்தர மதிப்புடைய வழக்குகளை, டிஜிட்டல் தொழில்நுட்ப உதவியுடன், பேச்சுவார்த்தை, சமரசம் வாயிலாக தீர்ப்பதற்கு ஆன்லைனில் பூசலைத் தீர்ப்பதற்கான அமைப்பு  உதவுகிறது.
-----
(Visitor Counter : 225
பிரதமர் அலுவலகம்
வங்கதேச தேசிய போர்வீரர்கள் நினைவிடத்துக்கு சென்றார் பிரதமர்
இரண்டு நாள் பயணமாக வங்கதேசத்துக்கு பிரதமர் திரு நரேந்திர மோடி சென்றடைந்ததும், 1971ம் ஆண்டு நடந்த வங்கதேச விடுதலைப் போரில் உயிரிழந்த வீரர்களின் வீரத்துக்கும், தியாகத்துக்கும் மரியாதை செலுத்துவதற்காக தேசிய போர்வீரர்கள் நினைவிடத்துக்கு  சென்றார்.
இந்த நினைவிடம், தலைநகர் டாக்காவுக்கு வடமேற்கே 35 கி.மீ தொலைவில் சாவர் என்ற இடத்தில் உள்ளது. இதை சையத் மைனுல் ஹூசைன் என்பவர் வடிவமைத்தார்.
நினைவிட வளாகத்தில் அர்ஜூன் மரக்கன்றையும் பிரதமர் நட்டு, பார்வையாளர் புத்தகத்தில் கையெழுத்திட்டார். ‘‘
சாவர் நினைவிடத்தில் உள்ள அணையா விளக்கு, உண்மையின் உன்னத வெற்றியின் நீடித்த நினைவூட்டலாகவும், வஞ்சம் மற்றும் அடக்குமுறைக்கு எதிரான தைரியமாகவும் விளங்க வேண்டும் என நான் வேண்டுகிறேன்’’ என பார்வையாளர் புத்தகத்தில் பிரதமர் மோதி எழுதினார்.
--------
(
பாதுகாப்பு அமைச்சகம்
வளர்ச்சி சார்ந்த பட்ஜெட், மேக் இன் இந்தியா திட்டத்துக்கு ஊக்குவிப்பு அளிக்கும்: பாதுகாப்புத்துறை அமைச்சர் திரு. ராஜ்நாத் சிங்
2022-23ம் ஆண்டுக்கான மத்திய பட்ஜெட்டில், பாதுகாப்பு சேவைகள் நவீனமயமாக்கம் மற்றும் பாதுகாப்புத்துறை கட்டமைப்பு மேம்பாட்டுக்கு கூடுதல் ஊக்கம் அளிக்கப்பட்டுள்ளது.
மத்திய நிதிநிலை அறிக்கையில், பாதுகாப்புத்துறை அமைச்சகத்துக்கு ரூ.5.25 லட்சம் கோடி ஒதுக்கீடு செய்யப்பட்டுள்ளது. இது மொத்த பட்ஜெட்டில் 13.31 சதவீதம். இதில் பாதுகாப்புத்துறை ஓய்வூதியத்திற்கு ரூ.1.19 லட்சம் கோடி ஒதுக்கீடு செய்யப்பட்டுள்ளது. கடந்த 2021-22ம் ஆண்டு பாதுகாப்புத்துறை ஒதுக்கீட்டை விட, இந்தாண்டு பட்ஜெட்டில் ரூ.46,970  கோடி கூடுதலாக ஒதுக்கப்பட்டுள்ளது.
பாதுகாப்பு படைகளின் நவீனமயமாக்கம் மற்றும் உள்கட்டமைப்பு மேம்பாட்டுக்கான நிதி ரூ.1.52 லட்சம் கோடியாக அதிகரிக்கப்பட்டுள்ளது.
கடல்சார் பாதுகாப்பின் முக்கியத்துவத்தை கருத்தில் கொண்டு, இந்திய கடற்படைக்கான ஒதுக்கீடு 44.53 சதவீதம் அதிகரிக்கப்பட்டு ரூ.46,323 கோடி ஒதுக்கப்பட்டுள்ளது.
பாதுகாப்பு படைகளின் தளவாடங்கள் கொள்முதலில் தற்சார்பு இந்தியா திட்டத்தை ஊக்குவிக்க, இறக்குமதியை குறைப்பதில் மத்திய அரசு உறுதியாக உள்ளது. மூலதன கொள்முதல் பட்ஜெட்டில் 68 சதவீதம், உள்நாட்டு தொழில் நிறுவனங்களுக்கு ஒதுக்கப்பட்டுள்ளது. இது கடந்தாண்டு ஒதுக்கீட்டை விட 58 சதவீதம் அதிகம்.
இது குறித்து டிவிட்டரில் கருத்து தெரிவித்த பாதுகாப்புத்துறை அமைச்சர் திரு. ராஜ்நாத் சிங், மத்திய பட்ஜெட்டை தாக்கல் செய்த நிதியமைச்சரை பாராட்டினார். மேக் இன் இந்தியா திட்டத்துக்கு, இந்த பட்ஜெட் ஊக்கம் அளிக்கும் எனவும், தேவையை ஊக்குவிக்கும் எனவும், இது வலுவான, செழிப்பான மற்றும் நம்பிக்கையான இந்தியாவின் திறன்களை மேம்படுத்தும் எனவும் கூறியுள்ளார்.
மேலும் விவரங்களுக்கு இந்த ஆங்கில செய்தி குறிப்பை காணவும்:
https://pib.gov.in/PressReleseDetail.aspx?PRID=1794415
சிறப்பு சேவைகள் மற்றும் கட்டுரைகள்
பி.எஸ்.என்.எல் மொபைல் ஃபேன்சி எண்களின் மின்-ஏலம்
பி.எஸ்.என்.எல் தமிழ்நாடு வட்டம் 03.10.2022 முதல் 12.10.2022 வரை வேனிட்டி மொபைல் எண்களை மின்-ஏலம் மூலம் விற்பனை செய்கிறது. ஆர்வமுள்ள வாடிக்கையாளர்கள் தங்கள் மொபைல் எண்களாக ஃபேன்சி எண்களைப் பெற www.eauction.bsnl.co.in என்ற இணையதளத்தை பார்வையிடலாம். ஃபேன்சி எண்களின் ஆன்லைன் ஏலத்திற்கு. ஏலம் எடுப்பதற்கான கடைசி தேதி 12.10.2022 ஆகும்.
மொபைல் எண் என்பது ஒருவரது எளிதான அடையாளம், இதன் மூலம் நாம் மற்றவர்களையும், மற்றவர்கள் நம்மையும் தொடர்பு கொள்ளலாம். ஒரு தொழிலதிபருக்கு மொபைல் எண் என்பது அவரது வாடிக்கையாளர்களுக்கு எளிதில் நினைவில் கொள்ளக்கூடிய ஃபேன்ஸி எண்ணாக இருக்க வேண்டும். சில நபர்களுக்கு ஃபேன்ஸி எண் வேண்டும் என்ற ஆசையும் இருக்கும்.குறிப்பாக, சிலருக்கு நம் பிறந்த தேதி, வருடம் அல்லது வாகன எண் அல்லது ஏதோ பிடித்த எண் தொலைபேசி எண்ணின் தொடக்கத்திலோ அல்லது முடிவிலோ உள்ள எண்களை வாங்கிப் பயன்படுத்துவதில் தனி ஆர்வம் இருக்கும். சிலர் அலுவலக பயன்பாட்டிற்கோ அல்லது குடும்ப உறுப்பினர்களுக்காக தொடர்ச்சியான எண்களை வாங்கி பயன்படுத்துகின்றனர். அனைவரின் ஃபேன்சி எண் தேவையை பூர்த்தி செய்வதற்காக, பிஎஸ்என்எல் பல்வேறு வகையான வேனிட்டி எண்களை வழங்குகிறது.
'வேனிட்டி எண்கள்' என்ற பெயரில் மின் ஏலத்தின் மூலம் கவர்ச்சிகரமான எண்களை பிஎஸ்என்எல் விற்பனை செய்து வருகிறது. எவரும் தங்களுக்கு விருப்பமான ஆடம்பரமான மொபைல் எண்ணைப் பெற மின் ஏலத்தில் பங்கேற்கலாம். போஸ்ட்பெய்ட் மற்றும் ப்ரீபெய்ட் வகைகளில் வேனிட்டி எண்கள் கிடைக்கின்றன. இப்போது, ஆன்லைனில் வேனிட்டி எண்ணைப் பெறுவது எப்படி என்று பார்ப்போம்.
- பி.எஸ்.என்.எல் நிறுவனத்தின் அதிகாரப்பூர்வ இணையதளத்திற்குச் செல்லவும் eauction.bsnl.co.in
- இந்த தளத்தில் உள்ள “Login/Register” என்பதைக் கிளிக் செய்யவும்
- உங்கள் தற்போதைய மொபைல் எண் மற்றும் மின்னஞ்சல் முகவரி குறிப்பிடவும். இப்போது உங்கள் உள்நுழைவு விவரங்கள் உங்கள் மின்னஞ்சல் முகவரிக்கு அனுப்பப்படும்.
- உள்நுழைவு விவரங்களை உள்ளிட்டு வெற்றிகரமாக உள்நுழைக.
- உங்கள் முன் காட்டப்படும் பிரீமியம் எண்களில் ஏதேனும் ஒன்றைத் தேர்வுசெய்யவும்.
- இப்போது “Continue to card” என்பதைக் கிளிக் செய்யவும். இதற்குப் பிறகு, பதிவுக் கட்டணத்தைச் செலுத்தவும் 
- அடுத்து நீங்கள் விரும்பிய எண்ணை ஏலத்தில் எடுப்பதற்காக குறைந்தபட்ச ஏலத் தொகையைக் குறிப்பிடவும்.
- ஒவ்வொரு ஃபேன்ஸி எண்ணுக்கும் 3 பயனாளர்கள் BSNL தேர்ந்தெடுக்கும். மீதமுள்ள பயனாளர்களுக்கு அவர்களின் பதிவுக் கட்டணம் 10 நாட்களுக்குள் அதே ஆன்லைன் மூலம் திரும்ப செலுத்தப்படும்
- .தேர்ந்தெடுக்கப்பட்ட மூன்று பயனாளர்கள் குறிப்பிட்ட ஏலத் தொகையின்படி H1, H2, H3 என வகைப்படுத்தப்படுவார்கள்.
- அதிக ஏலம் எடுப்பவருக்கு எண் ஒதுக்கப்படும். அவர் அதை எடுக்க விரும்பவில்லை என்றால், அடுத்தவருக்கு அந்த எண் ஒதுக்கப்படும்.
- மின் ஏலத்தில் நம்பரை வென்றவருக்கு அடுத்த சில நாட்களில் எண் வழங்கப்படும்.(Visitor Counter : 110
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
696 பெரிய திட்டங்கள் தொடர்பான பிரச்சனைகளுக்கு கடந்த 2 ஆண்டுகளில் பிரகதி செயல்முறை மற்றும் திட்டக் கண்காணிப்புக் குழு மூலம் தீர்வு காணப்பட்டது
கடந்த 2 ஆண்டுகளில் பெரிய திட்டங்கள் தொடர்பான 696 சிக்கல்களுக்கு செயல் ஊக்கமான நிர்வாகம் மற்றும் குறித்த நேரத்தில் செயல்படுத்துதல்  நடைமுறை மூலமாகவும், திட்டக் கண்காணிப்புக் குழு மூலமாகவும் தீர்வு காணப்பட்டுள்ளதாக மத்திய அறிவியல் மற்றும் தொழில்நுட்பம் , புவிஅறிவியல் , பிரதமர் அலுவலகம், பணியாளர் நலன், பொதுமக்கள் குறைதீர்வு, ஓய்வூதியம், அணுசக்தி, விண்வெளித்துறை இணையமைச்சர் டாக்டர் ஜிதேந்திர சிங் கூறியுள்ளார்.
மாநிலங்களவையில் இன்று எழுத்துப்பூர்வமாக திரு ஜிதேந்திர சிங் அளித்த பதிலில் பிரகதி என்பது தகவல் மற்றும் தொலைத்தொடர்பு தொழில்நுட்பத்தை அடிப்படையாகக் கொண்ட பன்னோக்குத் தளம் என்றும், அரசு திட்டங்களை சிறந்த முறையில் குறித்த நேரத்தில், நிறைவேற்றும் நோக்கில், உருவாக்கப்பட்டுள்ளதாகவும் கூறினார். இந்த பிரகதி கூட்டங்களில் மத்திய அரசு மற்றும் மாநில அரசுகளின் பிரதிநிதிகள் பங்கேற்பதாக அவர் தெரிவித்தார்.
அரசு திட்டங்கள் தொடர்பான சிக்கல்களை தீர்த்து சிறந்த கண்காணிப்பு மற்றும் விரைந்த அமலாக்கத்திற்கு இது உதவுவதாகவும் அமைச்சர் கூறினார்.
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
'அடிப்படை கால்நடை கணக்கெடுப்பு 2022' வெளியீடு
மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு பர்ஷோத்தம் ரூபாலா, மத்திய மீன்வளம், கால்நடை பராமரிப்பு மற்றும் பால்வளத்துறை இணை அமைச்சர்கள் டாக்டர் எல். முருகன் மற்றும் திரு. சஞ்சீவ் குமார் பல்யான் ஆகியோர் முன்னிலையில் ‘அடிப்படை கால்நடை கணக்கெடுப்பு 2022' வெளியிட்டார். மத்திய மீன்வளம், கால்நடை பராமரிப்பு மற்றும் பால்வளத்துறையின் வருடாந்திர வெளியீடான இந்த கணக்கெடுப்பை இன்று வெளியிட்ட அமைச்சர், இந்தக் கணக்கெடுப்பை வெளியிட்டதற்காக கால்நடை பராமரிப்புப் புள்ளியியல் பிரிவை பாராட்டினார்.
கால்நடைகளின் எண்ணிக்கை, கால்நடை உற்பத்தி மற்றும் கால்நடைகளுக்கு ஏற்படும் நோய்கள், உள்கட்டமைப்பு போன்ற கால்நடை பராமரிப்புத் துறை தகவல்களைப் பற்றிய முக்கியமான புள்ளிவிவரங்களை இந்த வெளியீடு வழங்குகிறது. 2021-22 ஆம் ஆண்டிற்கான பால், முட்டை, இறைச்சி கம்பளி ஆகிய நான்கு முக்கிய கால்நடைப் பொருட்களின் உற்பத்தி மதிப்பீடுகள் மற்றும் ஒருங்கிணைந்த மாதிரி ஆய்வின் பிற தொழில்நுட்ப அம்சங்கள் பற்றிய தரவுகளின் முதன்மை ஆதாரமாக இது உள்ளது.
இதோடு, சமீபத்திய 20வது கால்நடை கணக்கெடுப்பின்படி கால்நடைகளின் எண்ணிக்கை, கால்நடை மற்றும் கால்நடைப் பொருட்களின் இறக்குமதி மற்றும் ஏற்றுமதி தரவு, கால்நடை நோய் பாதிப்பு, உள்கட்டமைப்பு மற்றும் கால்நடைத் துறையின் பொருளாதார பங்களிப்பு போன்ற இரண்டாம் நிலைத் தரவுகளையும் இது கொண்டுள்ளது. இந்த வெளியீட்டில் உள்ள தகவல்கள், திட்டமிடல் மற்றும் கொள்கைகளை உருவாக்கும் நோக்கங்களுக்காக அனைத்து பங்குதாரர்களுக்கும், உலகம் முழுவதும் உள்ள ஆராய்ச்சி மற்றும் கல்வியாளர்களுக்கும் பயனுள்ளதாக இருக்கும்.
இந்த கணக்கெடுப்பின் வெளியீட்டை பின்வரும் இணைப்பில் பெறலாம்: https://dahd.nic.in/schemes/programmes/animal-husbandry-statistics
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 131.99 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 93,277.
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.27 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
குணமடைந்தோர் விகிதம் தற்போது 98.36 சதவீதம்; 2020 மார்ச் மாதத்திற்கு பின் இது மிக அதிகமான அளவாகும்.
கடந்த 24 மணி நேரத்தில் 9,265 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,41,14,331 என அதிகரித்துள்ளது.
கடந்த 24 மணி நேரத்தில் 7,992 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.64, இது கடந்த 68 நாட்களாக 2 சதவீதத்துக்கும் குறைவாக உள்ளது.
வாராந்திர பாதிப்பு விகிதம் 0.71 ஆகும். இது கடந்த 27 நாட்களில் 1 சதவீதத்துக்கும் குறைவாக உள்ளது.
இதுவரை மொத்தம் 65.46 கோடி கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1780378
(Visitor Counter : 119
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 16.67 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1827096
சுகாதாரம் மற்றும் குடும்ப நலத்துறை அமைச்சகம்
203.03 கோடிக்கும் அதிகமான தடுப்பூசி டோஸ்கள் மாநிலங்கள் மற்றும் யூனியன் பிரதேசங்களுக்கு வழங்கப்பட்டுள்ளன
நாடு முழுவதும் கொவிட்- 19 தடுப்பூசி செலுத்துவதை விரைவுபடுத்தவும் விரிவுபடுத்தவும் மத்திய அரசு உறுதிபூண்டுள்ளது. நாடு முழுவதும் கொவிட்- 19 தடுப்பூசி இயக்கம் 2021 ஜனவரி 16 அன்று தொடங்கியது. அனைவருக்கும் கொவிட்- 19 தடுப்பூசி என்ற புதிய கட்டம் 2021 ஜூன் 21 அன்று தொடங்கியது. கூடுதலான தடுப்பூசிகள் இருப்பு, மாநிலங்கள் மற்றும் யூனியன் பிரதேசங்கள் சிறப்பாக திட்டமிடுவதற்கு வசதியாக அவற்றால் நன்கு அறியப்படும் வகையில் தடுப்பூசி இருப்பு அறிதல்,
வழங்கல் தொடரை முறைப்படுத்துதல் ஆகியவற்றின் மூலம் தடுப்பூசி இயக்கம் கொண்டு விரைவுபடுத்தப்பட்டது.
நாடு தழுவிய தடுப்பூசி இயக்கத்தின் ஒரு பகுதியாக மாநிலங்கள் மற்றும் யூனியன் பிரதேசங்களுக்கு ஆதரவளிக்கும் வகையில் மத்திய அரசு அவற்றுக்கு கொவிட்- 19 தடுப்பூசிகளை இலவசமாக வழங்கியது. அனைவருக்கும் கொவிட்- 19 தடுப்பூசி இயக்கம் என்ற புதிய கட்டத்திற்கு உற்பத்தியாளர்களிடம் இருந்து மத்திய அரசு தடுப்பூசிகளைக் கொள்முதல் செய்து மாநிலங்களுக்கும் யூனியன் பிரதேசங்களுக்கும் 75% இலவசமாக வழங்கும்.
இதுவரை, 2022 செப்டம்பர் 18 நிலவரப்படி, மாநிலங்களுக்கும் யூனியன் பிரதேசங்களுக்கும் 203.03 கோடிக்கும் அதிகமான  கொவிட் தடுப்பூசி டோஸ்கள் வழங்கப்பட்டுள்ளன.
இதில் 3. 70 கோடிக்கும் அதிகமான  கொவிட் தடுப்பூசி டோஸ்கள் மாநிலங்கள் மற்றும் யூனியன் பிரதேசங்களில் மீதமாகவும் பயன்படுத்தப்படாமலும் உள்ளன.
நுகர்வோர் நலன், உணவு மற்றும் பொது விநியோகம் அமைச்சகம்
தவறான கருத்தை ஏற்படுத்தும் விளம்பரங்கள்
நுகர்வோர் நலத்துறை தவறான கருத்தை ஏற்படுத்தும் விளம்பரங்களுக்கு எதிரான புகார்கள் தெரிவிப்பதற்கு காமா  என்ற பெயரில் வலைதளம் ஒன்றை உருவாக்கியுள்ளது. நுகர்வோர் இத்தகைய விளம்பரங்கள் குறித்து இதன்மூலம் புகார் தெரிவிக்கலாம். 2015 மார்ச் முதல் 4,438 புகார்கள் இந்த வலைதளத்தின் மூலம் பெறப்பட்டுள்ளன. இந்தப் புகார்களை இந்திய விளம்பரத் தரங்கள் சபை  விசாரிக்கிறது. நுகர்வோர் நலத்துறைக்கும் இந்திய விளம்பரத் தரங்கள் சபைக்கும் இடையே ஏற்பட்ட புரிந்துணர்வு அடிப்படையில் இந்த விசாரணை மேற்கொள்ளப்படும். புகார்கள் உண்மையானவை எனக் கண்டுபிடிக்கப்பட்டால், ASCI இந்தப் புகார் குறித்து சம்பந்தப்பட்ட நிறுவனம் / முகமையுடன் தொடர்புகொண்டு அந்த விளம்பரத்தை மாற்றியமைக்கவோ, அல்லது முற்றிலும் அகற்றிவிடவோ கோரும். இந்தக் கோரிக்கையை மீறும் நிறுவனங்கள் தொடர்பாக ASCI புகாரை மேற்கொண்ட நடவடிக்கைக்காக கட்டுப்பாட்டு அமைப்புக்கு அனுப்பிவைக்கும்.
2015 நுகர்வோர் பாதுகாப்பு சட்டத்தை ஆராய்ந்த உணவு, நுகர்வோர் நலன், பொதுவிநியோகம் சார்ந்த நாடாளுமன்ற நிலைக்குழு, தவறான கருத்தை தரும் விளம்பரங்களைத் தடுக்க கடுமையான நடவடிக்கையை பரிந்துரை செய்துள்ளது. மேலும் இந்த விளம்பரங்களை வெளியிடும் பிரபலங்கள் மீது பொறுப்பை நிர்ணயிக்கவும் மசோதா வகை செய்கிறது. நாடாளுமன்ற நிலைக்குழுவின் பரிந்துரைகள் அரசின் பரிசீலனையில் உள்ளன.
இந்தத் தகவலை மத்திய நுகர்வோர் நலன், உணவு, பொது விநியோகத்துறை இணையமைச்சர் திரு சி ஆர் சௌத்ரி மாநிலங்களவையில் இன்று கேள்வி ஒன்றுக்கு எழுத்து மூலம் அளித்த பதிலில் தெரிவித்துள்ளார்.
(Visitor Counter : 84
நுகர்வோர் நலன், உணவு மற்றும் பொது விநியோகம் அமைச்சகம்
உணவு மானியத்திற்குப் பணப்பட்டுவாடா வழிகாட்டிக் கையேடு: திரு. ராம் விலாஸ் பாஸ்வான் வெளியிட்டார்
உணவு மானியத்திற்குப் பதிலாக அத்தொகையைப் பட்டுவாடா செய்வதைச் செயல்படுத்தும் கையேட்டினை மத்திய உணவு, நுகர்வோர் நலன் மற்றும் பொது விநியோகத் துறை அமைச்சர் திரு. ராம் விலாஸ் பாஸ்வான் புது தில்லியில் இன்று  வெளியிட்டார். “உணவு மானியத்தின் பணப்பட்டுவாடா அமலாக்க கையேடு”  எனப்படும் இந்தக் கையேட்டை மத்திய உணவு, பொதுவிநியோகத் துறையும் , உலக உணவுத் திட்டமும்  வடிவமைத்துள்ளன.
உணவு மானியத்திற்குப் பதிலாக பணப் பட்டுவாடா செய்வதை செயல்படுத்துவதற்கான படிப்படியான வழிகாட்டுதலாக இந்தக் கையேடு அமையும். இந்திய விதிகள், ஒழுங்குமுறைகள், உணவு மானியத்துக்கான பணப்பட்டுவாடா அனுபவங்கள், உலக உணவுத் திட்டத்தின் அனுபவங்கள் ஆகியவற்றின் அடிப்படையில் இக்கையேடு தயாரிக்கப்பட்டுள்ளது.
இதற்கான நிகழ்ச்சியில் மத்திய உணவு, நுகர்வோர் நலன் மற்றும் பொதுவிநியோகத் துறை இணையமைச்சர் திரு. சி.ஆர். சவுத்ரி, துறையின் செயலர் திரு. ரவிகாந்த், உலக உணவுத் திட்டத்தின்  இந்திய இயக்குநர் டாக்டர் ஹமீது நூரு ஆகியோர் பங்கேற்றனர்.
இந்தக் கையேட்டைத் தயாரிப்பதில் உணவு, நுகர்வோர் நலன் துறையும் உலக உணவுத் திட்டத் துறையும் எடுத்துக் கொண்ட முயற்சிகளை அமைச்சர் பாஸ்வான் பாராட்டினார். உணவு மானியத்துக்குப் பதிலாக பணப் பட்டுவாடாவைச் செயல்படுத்தத் திட்டமிட்டுள்ள அனைத்து மாநிலங்கள், யூனியன் பிரதேசங்களுக்கும் வழிகாட்டியாக இந்தக் கையேடு அமையும் என்று அமைச்சர் பாஸ்வான் நம்பிக்கை தெரிவித்தார்.
“பணப்பட்டுவாடா தொடர்பான நிபந்தனைகள், விதிமுறைகள், இது தொடர்பானவர்களின் பங்களிப்புகள், பொறுப்புகள் குறித்த விவரங்கள் இந்தக் கையேட்டில் இடம்பெற்றுள்ளன.
உணவு மானியத்தைப் பொறுத்தவரையில் உரியவர்களுக்குப் பலன்கள் சென்றடைவதற்காக அரசு எடுத்துக் கொள்ளும் முன்முயற்சிகளில் உணவு மானியத்திற்கு மாற்றாகப் பணப் பட்டுவாடா செய்யும் திட்டம் குறிப்பிடத் தக்கதாகும். ஒட்டுமொத்த நடைமுறைகளையும் புரிந்துகொள்ள இந்தக் கையேடு பெரிதும் உதவும்” என்று மத்திய அமைச்சர் குறிப்பிட்டார்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
இந்திய பெண் பத்திரிகையாளர் சங்க உறுப்பினர்களுடன் டாக்டர். ஜிதேந்திர சிங் கலந்துரையாடல்
பிரதமர் அலுவலகம் மற்றும் மத்திய பணியாளர் நலத்துறை இணையமைச்சர் டாக்டர். ஜிதேந்திர சிங், புதுதில்லியில் இன்று  இந்திய பெண் பத்திரிகையாளர் சங்க உறுப்பினர்களுடன் கலந்துரையாடினார்.
பெண் பத்திரிகையாளர் சங்கத்தில் உறுப்பினராக உள்ள பெண் பத்திரிகையாளர்களுடன் கலந்துரையாடிய டாக்டர். ஜிதேந்திர சிங், திரு.நரேந்திர மோடி தலைமையிலான மத்திய அரசு, தகவல் அறியும் உரிமைச்சட்டத்தை நீர்த்துப் போகச் செய்யவும், அதிகாரங்களை கட்டுப்படுத்தவும் முயற்சிப்பதாக ஊடகங்களிலும், சமூகத்தின் சில தரப்பிலும் ஐயப்பாடு எழுந்துள்ளதை சுட்டிக்காட்டினார். ஆனால், இந்த ஐயப்பாடு, ஆதாரமற்றது என்று குறிப்பிட்ட அமைச்சர், மாறாக, கடந்த நான்கு ஆண்டுகளில், அரசு ஆளுகையில் மேலும் வெளிப்படைத்தன்மை மற்றும் பொறுப்புணர்வுடன் குடிமக்களின் பங்களிப்பை அதிகரிப்பதற்கான நடவடிக்கைகளை மத்திய அரசு மேற்கொண்டு வருவதாகவும் தெரிவித்தார்.
ஊழல் தடுப்பு திருத்தச் சட்டம் - 2018 பற்றிய கேள்விக்கு பதில் அளித்த அமைச்சர், ஊழலை துளியும் பொறுத்துக் கொள்வதில்லை என்ற கொள்கையைத்தான் மத்திய அரசு பின்பற்றி வருவதாகவும் புதிய சட்டத்திருத்தம் மூலம், ஊழல் நடைமுறைகள் முற்றிலுமாக கட்டுப்படுத்தப்படும் என்றும் தெரிவித்தார்.
அரசின் உயர் பதவிகளுக்கு நேரடி நியமனம் மேற்கொள்ளப்படுவது பற்றி குறிப்பிட்ட திரு.ஜிதேந்திர சிங், கடந்த காலங்களிலும் இதுபோன்ற நடைமுறை பின்பற்றப்பட்டதாகவும், இந்த நடைமுறையின் நோக்கத்தை நிறைவேற்றவும், வல்லுனர்களை அரசு துறைகளுக்கு கொண்டுவருவதற்கான நடைமுறைகளை முறைப்படுத்துவதற்கான முயற்சிகளைத்தான் தற்போதைய அரசு மேற்கொண்டுவருவதாகவும் அவர் தெரிவித்தார்.